b'\n_START_ARTICLE_\nPaklausos ir pasi\xc5\xablos pusiausvyros ta\xc5\xa1kas\n_START_PARAGRAPH_\nPaklausos ir pasi\xc5\xablos pusiausvyros ta\xc5\xa1kas \xe2\x80\x93 kaina, kuriai esant susiformuoja pusiausvyra tarp vartojimo (D) ir pasi\xc5\xablos (S)._NEWLINE_Pasi\xc5\xablos kreiv\xc4\x97s susikirtimo su vartojimo kreive ta\xc5\xa1kas yra pusiausvyros ta\xc5\xa1kas tarp paklausos ir pasi\xc5\xablos. Abi kreiv\xc4\x97s yra instrumentai, skirti tyrin\xc4\x97ti produkcijos pasi\xc5\xablai ir paklausai. Kai kaina yra ma\xc5\xbeesn\xc4\x97 u\xc5\xbe paklausos ir pasi\xc5\xablos pusiausvyros ta\xc5\xa1k\xc4\x85, paklausa pradeda vir\xc5\xa1yti pasi\xc5\xabl\xc4\x85 ir tokiu b\xc5\xabdu gali b\xc5\xabti pakelta kaina ar net atsirasti produkt\xc5\xb3 deficitas. Kai kaina yra didesn\xc4\x97 u\xc5\xbe paklausos ir pasi\xc5\xablos pusiausvyros kain\xc4\x85, pasi\xc5\xabla vir\xc5\xa1ija paklaus\xc4\x85 ir taip pradeda smukti kainos. Pasi\xc5\xablos vir\xc5\xa1ijim\xc4\x85 galima suma\xc5\xbeinti ar visai panaikinti taisant intervencinius pirkimus._NEWLINE_Ekstremaliais atvejais kaina gali b\xc5\xabti net neigiama. Taip buvo 2006 m. spalio 3 d. Jungtin\xc4\x97je Karalyst\xc4\x97je, kai vykdant naujo dujotiekio bandymus duj\xc5\xb3 gav\xc4\x97jai tur\xc4\x97jo net primok\xc4\x97ti u\xc5\xbe duj\xc5\xb3 sunaudojim\xc4\x85. Taip pat neigiam\xc4\x85 kain\xc4\x85 turi toksin\xc4\x97s ir kitos gamybos atliekos, kuri\xc5\xb3 negalima niekur daugiau panaudoti.'